b'\n_START_ARTICLE_\nPalmiro Togliatti\n_START_SECTION_\nBakgrunn\n_START_PARAGRAPH_\nTogliatti kom fra en middelklassebakgrunn. Faren Antonio var bokf\xc3\xb8rer for den offenrtlige administrasjon, og moren Teresa Vitale var l\xc3\xa6rerinne. Farens arbeide gjorde at familien ofte var p\xc3\xa5 flyttefot. F\xc3\xb8r Palmiros f\xc3\xb8dsel flyttet de fra Torino til Genova. Han fikk navnet Palmiro etter dagen han bl\xc3\xb8e f\xc3\xb8dt p\xc3\xa5, palmes\xc3\xb8ndag. Togliattis foreldre var praktiserende katolikker._NEWLINE_Palmiro Togliatti hadde \xc3\xa9n s\xc3\xb8ster, Maria Cristina, og to br\xc3\xb8dre, Enrico og Eugenio Giuseppe. Eugenio ble matematiker og oppdaget Togliatti-overflatene._NEWLINE_I 1908 studerte han ved det klassiske lyceum \xc2\xabAzuni\xc2\xbb i Sassari, der han ble anerkjent som stolens beste student._NEWLINE_Faren Antonio d\xc3\xb8de av kreft den 21. januar 1911 og familien sank ned i fattigdom. Takket v\xc3\xa6re et studiestipend fullf\xc3\xb8rte Palmiro et studium i rettsvitenskap i Torino.\n_START_SECTION_\nPolitikk\n_START_PARAGRAPH_\nHan begynte sitt politiske engasjement i det italienske sosialistiske parti (Partito Socialista Italiano) i forkant av f\xc3\xb8rste verdenskrig. I krigen deltok han som offiser. Deretter ble han i 1920 partisekret\xc3\xa6r i Torino og h\xc3\xb8rte til gruppen rundt L\xe2\x80\x99Ordine Nuovo i samme by; preget av Antonio Gramsci._NEWLINE_Han var i 1921 et grunnleggende medlem av det italienske kommunistiske parti (PCI). Fra 1922 var Togliatti med i partiets sentralkomite. Frem til 1926 offentliggjorte han under pseudonymet Ercole Ercoli antifascistisk propaganda, ble i 1923 og i 1925 arrestert av Benito Muissolinis fascistiske regime, emigrerte i 1926 til Tyskland, og senere til Sovjetunionen. Der fikk han en ledende rolle i Komintern, ble ved dens VII kongress i 1935 forkjemper for Josef Stalins folkefrontpolitikk og tilh\xc3\xb8rte fra 1937 til 1939 Garibaldi-bataljonen og kjempet som s\xc3\xa5dan i den spanske borgerkrig. Etter at generalsekret\xc3\xa6r Gramsci ble arrestert, rykket han opp og var frem til sin d\xc3\xb8d lederskikkelsen i PCI, fra 1947 som generalsekret\xc3\xa6r._NEWLINE_Togliatti bidro til avtalen mellom Sovjetunionens regjering, den italienske regjering og Fiat om bygging av den store VAZ-bilfabrikken i Stavropol. Byen har siden f\xc3\xa5tt navnet Toljatti/Togliatti til \xc3\xa6re for Palmiro Togliatti.'